rejauldu/bengali-wikipedia huggingface dataset:
ক্রিসেন্ট জুট মিলস লিমিটেড বাংলাদেশের খুলনা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে খুলনা অঞ্চলের অধীনে থাকা ৯টি প্রতিষ্ঠানের মধ্যকার অন্যতম প্রধান পাটকল। এই মিলটি বাংলাদেশের সবচেয়ে বড় পাটকল হিসাবে পরিচিত।   অবস্থান  বাংলাদেশের দক্ষিণাঞ্চলের খুলনা বিভাগের খুলনা জেলার খালিশপুরে এই শিল্প প্রতিষ্ঠানটি অবস্থিত।   ইতিহাস  এই শিল্প প্রতিষ্ঠানটি ১৯৫২ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।   অবকাঠামো  এই বৃহদায়তন শিল্প-কমপ্লেক্সটি ১১৩.০৩ একর জায়গা জুড়ে অবস্থিত।   কর্মরত শ্রমিক ও ব্যবস্থাপনা  এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়।   উৎপাদন ক্ষমতা  এই মিলে রয়েছে ৬৯১ হেসিয়ান, ৩৪২ সেকিং ও ১০৫ সিবিসি লুম এবং গড়ে এর মাসিক উৎপাদন ক্ষমতা ৭৬৬.৭৫ মেট্রিক টন হেসিয়ান, ১২১০.৫০ মেট্রিক টন সেকিং ও ২৪৪.৭৫ মেট্রিক টন সিবিসি লুম। এছাড়াও এখানে '‌‍প্রিমিয়াম লেমিনেশন প্ল্যান্ট (পিএলপি)' নামের একটি বিশেষ ইউনিট রয়েছে যেখানে প্রতিদিন ১০ হাজার পিস লেমিনেটেড ব্যাগ তৈরি করা সম্ভব।   উৎপাদিত পণ্য   কাপড়  থলে। এছাড়াও এখানকার বিশেষায়িত প্রিমিয়াম লেমিনেশন প্লান্ট (পিএলপি)'এ মিলের তাঁতে তৈরি হেশিয়ান চটের ওপর পিএলপি মেশিনের মাধ্যমে লেমিনেটিং করে ১০ কেজি ও ২০ কেজি ওজনের দ্রব্য ধারণক্ষমতাসম্পন্ন পাটের লেমিনেশন ব্যাগ এবং স্লাইবার ক্যানশীট নামে দু’ধরনের পণ্য উৎপান করা হচ্ছে।  আরও দেখুন    বাংলাদেশ পাটকল করপোরেশন;  বাংলাদেশের পাটকলগুলোর তালিকা।   তথ্যসূত্র    বহিঃসংযোগ   ক্রিসেন্ট জুট মিলস লিমিটেড - বাংলাদেশ পাটকল করপোরেশন'এর তথ্য বাতায়নে।  বিষয়শ্রেণী:১৯৫২-এ প্রতিষ্ঠিত বিষয়শ্রেণী:বাংলাদেশের পাটকল
280px|thumbnail|বাবুসার গিরিপথ thumb|বাবুসার টপ থেকে দৃশ্য বাবুসার গিরিপথ বা বাবুসার টপ () (উচ্চতা ) উত্তরে ১৫০  কি.মি (৯৩ মাইল) দীর্ঘ কাঘান উপত্যকার একটি পাহাড়ি গিরিপথ, এটি কারাকোরাম মহাসড়কের (KKH) উপর দিয়ে তাক নালার মাধ্যমে ছিলাসের সাথে সংযুক্ত করে। এটি বাবুসার উপত্যকার সর্বোচ্চ চূড়া যাতে গাড়ি দ্বারা সহজেই প্রবেশ করা যায়। বাবুসার গিরিপথ খাইবার পাখতুনখোয়ার সাথে গিলগিত বালতিস্তানের সংযোগ স্থাপন করে। এটি গিলগিত বালতিস্তানের বিপদজনক রাস্তা গুলোর মধ্যে একটি। পাহাড়ি ঢালুর কারণে প্রতিবছর এখানে অনেক মৃত্যু ঘটে, যেটি পৃথিবীর বিপদজনক রাস্তা গুলোর মধ্যে অন্যতম। অনভিজ্ঞতার কারণে গাড়ির ব্রেক ব্যর্থতা মৃত্যুর সবচেয়ে সাধারণ কারণ। বাবুসার পাস মূলত বাবুসার টপ হিসেবে পরিচিত, প্রকৃতপক্ষে এটার উদ্ভব হয়েছে মুঘল শাসক বাবুর নাম থেকে, ১৬ শতকের প্রারম্ভে এই এলাকার মাধ্যমে গিরিপথটি ব্যবহৃত হয়। যাইহোক বর্তমানে এটিকে সাধারণভাবে বাবুসার টপ হিসেবে উল্লেখ করা হয়।  কাঘান উপত্যকা গ্রীষ্মকালের (মে থেকে সেপ্টেম্বর) সময় উত্তম। মে'র সময় সর্বোচ্চ তাপমাত্রা ১১°C (৫২°F) এবং সর্বনিম্ন তাপমাত্রা ৩°C (৩৭°F)। জুলাইয়ের মধ্যে থেকে সেপ্টেম্বরের শেষ পর্যন্ত নারান রোড ব্যতীত বাবুসার গিরিপথের দক্ষিণ দিক খোলা থাকে। যাইহোক, গমন বর্ষাকাল ও শীতকালে সীমাবদ্ধ করা হয়। কাঘান এলাকায় ইসলামাবাদ ও পেশোয়ার শহরের রোডের মাধ্যমেও প্রবেশ করা যায়।  তথ্যসূত্র thumb|একটি স্মৃতিস্তম্ভে বাবুসার টপ থেকে বিভিন্ন স্থানে গমনের রাস্তা ও দূরত্বের সংক্ষিপ্ত তথ্যের প্রদর্শন thumb|বাবুসার উপত্যকা থেকে বাবুসার পাসের দৃশ্য  বিষয়শ্রেণী:ডাইমার জেলা বিষয়শ্রেণী:গিলগিত-বালতিস্তানের পাহাড়ি গিরিপথ বিষয়শ্রেণী:মানশেরা জেলা বিষয়শ্রেণী:খাইবার পাখতুনখোয়ার পাহাড়ি গিরিপথ বিষয়শ্রেণী:মনসেহরা জেলা
বুধপুরা () ভারতের রাজস্থান রাজ্যের বুন্দী জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বুধপুরা শহরের জনসংখ্যা হল ৪৩৮৭ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ২৫%। পুরুষদের মধ্যে সাক্ষরতার হার ৩৫% এবং নারীদের মধ্যে এই হার ১৩%। সারা ভারতের সাক্ষরতার হার ৫৯.৫%, তার চাইতে বুধপুরা এর সাক্ষরতার হার কম।  এই শহরের জনসংখ্যার ২০% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
জয়ী দেব রায় একজন ভারতীয় অভিনেতা। তিনি মূলত বাংলা সিনেমা ও ধারাবাহিকে অভিনয় করেন। এছাড়া তিনি কিছু হিন্দি সিনেমা ও রিয়েলিটি শোতে ও কাজ করেছেন। তিনি জি বাংলার হৃদয় হরণ বি এ পাস ধারাবাহিকে অভিনয় করে জনপ্রিয়তা পান।   প্রাথমিক জীবন  তার জন্ম শিলঙের এক মধ্যবিত্ত  বাঙালি পরিবারে। তার পূর্বপুরুষদের বাড়ি বাংলাদেশের সিলেটে ছিল তিনি তার শৈশবের বেশিরভাগ সময় বোর্ডিং স্কুলে কাটিয়েছেন।  তার পরিবার তার অভিনয়ে যাওয়া পছন্দ  করেনি। তার বাবা ভারত সরকারের বিদেশ দপ্তরে ছিলেন। তার পরিবার চেয়েছিল তিনি তাদের মতো দেশের সেবা করবেন। তিনি ইঞ্জিনিয়ারিং এর পরে এমবিএ ডিগ্রি অর্জন করেন।   ব্যক্তিগত জীবন  তিনি অন্য অভিনেতাদের মতো পার্টি করতে ভালোবাসেন না। তিনি যোগ এবং ধ্যান করতে ভালবাসেন। তিনি বেশ কয়েকটি স্বেচ্ছাসেবী সংস্থার সাথে যুক্ত যা সামাজিক উন্নতির জন্য কাজ করে।   পেশা  তিনি ২০০৯  থেকে ২০১৪ পেশায় একজন কম্পিউটার ইঞ্জিনিয়ার ছিলেন। কিন্তু অভিনয়ে আগ্রহী ছিলেন। তিনি স্টান্ট ভিত্তিক  হিন্দি রিয়েলিটি শো 'এক্সস্ট' -এ হাজির হয়েছিলেন । এতে তিনি জয়ী হন।পরে অন্যান্য জনপ্রিয় রিয়েলিটি শো যেমন- রি জেন্ডার ইত্যাদি করেন।  সেই সময় তিনি মুম্বাইয়ের একটি নামী কোম্পানিতে কর্মরত ছিলেন। রিয়েলিটি শো এবং অন্যান্য প্রকল্পের পাশাপাশি আমি আমার কাজ চালিয়ে যাচ্ছিলেন।তিনি তার অভিনয় দক্ষতা বাড়ানোর জন্য কোন পারিশ্রমিক ছাড়াই বেশ কয়েকটি স্বল্পদৈর্ঘ্য চলচ্চিত্র করেন। পরবর্তীতে তিনি চাকরি ছেড়ে দিয়ে অভিনয় করার সিদ্ধান্ত নেন । তার বাবা -মা একটু চিন্তিত হয়ে পড়লেন। তার বাবা প্রায় ২ বছর ধরে তার সাথে ঠিকভাবে কথা বলেননি।  তারা তার ভবিষ্যত নিয়ে উদ্বিগ্ন ছিলেন। বিগ বস বাংলা মরসুম ২ দিয়ে বাংলা টেলিভিশনে তার অভিষেক হয়।‘হৃদয় হরণ বি এ পাস ’ তার প্রথম বাংলা ধারাবাহিক। তাকে স্টার জলসার শ্রীকৃষ্ণভক্ত মীরা তে রাজা ভোজের চরিত্রে দেখা যাবে।  এছাড়া তিনি রোমিও বনাম জুলিয়েট ,মনে রেখো,ফিদা (চলচ্চিত্র)‎,পরিচয়,বিয়ে ডটকম, মুম্বাই ১২৫ কিমি,তুই আমার হিরো,নীতিন ইত্যাদি সিনেমায় অভিনয় করেছেন।   টিভি ধারাবাহিক    হৃদয় হরণ বি এ পাস  শ্রীকৃষ্ণভক্ত মীরা   চলচ্চিত্র    রোমিও বনাম জুলিয়েট ,  মনে রেখো,  ফিদা (চলচ্চিত্র)‎,  পরিচয়,  বিয়ে ডটকম,   মুম্বাই ১২৫ কিমি,  তুই আমার হিরো,  নীতিন   তথ্যসূত্র    বহিঃসংযোগ          বিষয়শ্রেণী:জীবিত ব্যক্তি বিষয়শ্রেণী:বাঙালি টেলিভিশন অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় অভিনেতা বিষয়শ্রেণী:ভারতীয় টেলিভিশন অভিনেতা
ইক্সিগো একটি ভারতীয় অনলাইন ভ্রমণ পোর্টাল। ২০০৭ সাল হতে এটি সেবা দেওয়া শুরু করে। ইস্কিগোর সদর দপ্তর মুম্বাইয়ের গুরগাঁওয়ে। সঠিক-সময়ে ভ্রমণ তথ্য, ফ্লাইট, ট্রেন, বাস এবং হোটেলগুলির জন্য মূল্য এবং প্রাপ্যতা একত্রিত করে এবং তুলনা করে এবং এর সহযোগী ওয়েবসাইট এবং অ্যাপের মাধ্যমে টিকিট সংরক্ষণের অনুমতি দেয়।   ইতিহাস  ২০০৭ সালের জুন মাসে ভারতীয় প্রযুক্তিবিদ্যা প্রতিষ্ঠান কানপুররের প্রাক্তন ছাত্র রজনীশ কুমার এবং অলোক বাজপায়ি তাদের ফ্লাইট মেটাসার্চ ওয়েবসাইট চালু করার মাধ্যমে ইক্সিগোর শুরু করেছিলেন। ২০০৮ সালে ইক্সোগো তাদের ওয়েবসাইটে হোটেল সার্চ ইঞ্জিন চালু করে।  ২০১৪ সালের প্রথম দিকে ইক্সিগো ভারতের ট্রেনে টিকিট সংরক্ষণ ও ক্রয়ের অ্যাপ চালু করে।  ২০২১ সালের ফেব্রুয়ারিতে,এটি নগদ অর্থ এবং স্টক চুক্তির মাধ্যমে রেল যাত্রার সময়সূচী, প্রাপ্যতা এবং টিকিট প্ল্যাটফর্ম কনফার্মটিকেটি (Confirmtkt) অধিগ্রহণ করে। একই বছর আগস্টে, নগদ ও স্টক চুক্তিতে বাসের টিকিট ক্রয় এবং দ্রুত পরিবহন ব্যবস্থাপনা পোর্টাল অভিবাস অধিগ্রহণ করে।   অর্থায়ন  ২০১১ সালের আগস্টে এটি সাইফ পার্টনার্স এবং মেকমাইট্রিপ থেকে $১৮.৫ মিলিয়ন ডলার বিনিয়োগ পেয়েছে। ২০১৫ সালের জুনে, স্মার্টফোন নির্মাতা মাইক্রোম্যাক্স ইনফরমেটিক্স ইক্সিগোতে একটি অপ্রকাশিত পরিমাণ বিনিয়োগ করেছে। ২০১৭ সালের মার্চে, ইক্সিগো ভেঞ্চার ক্যাপিটাল ফার্ম সেকোইয়া ক্যাপিটাল ইন্ডিয়া এবং ফসুন আরজেড ক্যাপিটাল হতে আরও ১৫ মিলিয়নের তহবিল পায়।  ২০২১ সালের জুলাই মাসে, এটি জি আই সি- এর নেতৃত্বে তার প্রাক-আইপিও রাউন্ডে ওরিওস ভেঞ্চার পার্টনারস, ট্রাইফেটা ক্যাপিটাল, ইনফো এজ ভেঞ্চারসহ বিনিয়োগকারীদের অংশগ্রহণে ৫৩ মিলিয়ন মার্কিন ডলার সংগ্রহ করে।   তথ্যসূত্র   বিষয়শ্রেণী:২০০৭-এ প্রতিষ্ঠিত ভারতীয় কোম্পানি বিষয়শ্রেণী:২০০৭-এ প্রতিষ্ঠিত ইন্টারনেট সম্পত্তি বিষয়শ্রেণী:ভারতীয় ভ্রমণ ওয়েবসাইট বিষয়শ্রেণী:২০০৭-এ হরিয়ানায় প্রতিষ্ঠিত বিষয়শ্রেণী:ভারতের ন্যাশনাল স্টক এক্সচেঞ্জে তালিকাভুক্ত কোম্পানি বিষয়শ্রেণী:বোম্বে স্টক এক্সচেঞ্জে তালিকাভুক্ত কোম্পানি
দিব্যা প্রভা একজন ভারতীয় অভিনেত্রী, যিনি মূলত মালয়ালম চলচ্চিত্রে অভিনয় করেন। তিনি স্বাধীন চলচ্চিত্র আড়িয়িপ্পু (২০২২) ও অল উই ইমাজিন অ্যাজ লাইট (২০২৪)–এ অভিনয় করেছেন।   কর্মজীবন  প্রভা টেক অফ ও তামাশা চলচ্চিত্রে তার অভিনয়ের মাধ্যমে ব্যাপক পরিচিতি লাভ করেন। ২০১৫ সালে টেলিভিশন ধারাবাহিক ঈশ্বরন সাক্ষীয়ায়ী–এর জন্য শ্রেষ্ঠ দ্বিতীয় অভিনেত্রী হিসেবে তিনি কেরল রাজ্য টেলিভিশন পুরস্কার জিতেছিলেন। ২০২২ সালে আড়িয়িপ্পু চলচ্চিত্রের জন্য তিনি ৭৫তম লোকার্নো চলচ্চিত্র উৎসবে আন্তর্জাতিক প্রতিযোগিতা বিভাগে শ্রেষ্ঠ অভিনেত্রী হিসেবে মনোনীত হয়েছিলেন। এই চলচ্চিত্রটি ২০২২ সালের ৪ আগস্ট লোকার্নো চলচ্চিত্র উৎসবে আন্তর্জাতিক প্রতিযোগিতা বিভাগে প্রদর্শিত হয়েছিল এবং গোল্ডেন লিওপার্ড পুরস্কারের জন্য মনোনীত হয়েছিল। চলচ্চিত্রটি ২০২২ সালের ১৬ ডিসেম্বর নেটফ্লিক্সে বিশ্বব্যাপী মুক্তি পায়। তিনি পায়েল কাপাডিয়া পরিচালিত অল উই ইমাজিন অ্যাজ লাইট চলচ্চিত্রে কেন্দ্রীয় চরিত্রে অভিনয় করেছেন, যা ৭৭তম কান চলচ্চিত্র উৎসবে পাল্ম দর–এর জন্য প্রতিদ্বন্দ্বিতা করেছিল এবং গ্র্যান্ড প্রিক্স পুরস্কার জিতেছিল।   চলচ্চিত্রের তালিকা    পূর্ণদৈর্ঘ্য চলচ্চিত্র   বছর শিরোনাম ভূমিকা ভাষা টীকা  ২০১৩ লোক্‌পাল্‌ বিপণন কর্মী মালয়ালম  মুম্বই পুলিশ সাংবাদিক  কোল্ড স্টোরেজ প্রিন্সি  সিম কোমলম  ২০১৪ ইতিহাস আন্  কায়াল দিব্যা তামিল তামিল চলচ্চিত্রে অভিষেক ভাইয়া ভাইয়া আন্না মালয়ালম  পিয়ানিস্ট লক্ষ্মী  ২০১৬ ভেট্টা আশা  ২০১৭ টেক অফ জিন্সি  ২০১৮ কম্মারা সম্ভাবম কমলা ননসেন্স সেবিকা ২০১৯ প্রাতি পূবন্‌কোরি জলি  তামাশা ববিতা টিচার  ২০২১ নিরল্‌ ডা. শালিনী   মালিক আয়েশা  কোটিয়িল ওরুভান় অরুলমোল়ি তামিল  ২০২২ আড়িয়িপ্পু রেশমি মালয়ালম  ২০২৩ ফ্যামিলি রাণী   ২০২৪ অল উই ইমাজিন অ্যাজ লাইট অনু     টেলিভিশন ধারাবাহিক   বছর শিরোনাম ভূমিকা চ্যানেল ভাষা    ২০১৪পাট্টু শাড়ি মারভিল্‌ মনোরমা মালয়ালম ২০১৪ – ২০১৫ আম্মা মানসাম সূর্য টিভি ২০১৫ পরস্পরম রোমা আইপিএস এশিয়ানেট ২০১৫ – ২০১৬ ঈশ্বরন সাক্ষীয়ায়ী অপর্ণা বালচন্দ্রন ফ্লাওয়ার্স টিভি  ২০১৬ মানস্সাড়িয়াতে সূর্য টিভি    তথ্যসূত্র    বহিঃসংযোগ       বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:ত্রিশূরের অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী
হযরত নিজামুদ্দীন মেট্রো স্টেশন দিল্লি মেট্রোর গোলাপী লাইনের উপর অবস্থিত। এটি ৩১ ডিসেম্বর ২০১৮ সালে খোলা হয়।  দিল্লি মেট্রোর ফেজ ৩ এর অংশ হিসেবে, হযরত নিজামুদ্দিন গোলাপী লাইনের মেট্রো স্টেশন। হযরত নিজামউদ্দীন মেট্রো রিং রোডে অবস্থিত এবং মেট্রো স্টেশন হযরত নিজামউদ্দীন রেলওয়ে স্টেশন এবং সারাই কালে খানের আশেপাশের এলাকাকে সেবা দিয়ে থাকে।  স্টেশন  রেল ভারতীয় রেলওয়ের কাছাকাছি হযরত নিজামুদ্দিন রেলওয়ে স্টেশন অবস্থিত।  আরও দেখুন দিল্লি দিল্লি মেট্রো স্টেশনের তালিকা দিল্লির যানবাহন দিল্লি মেট্রো রেল কর্পোরেশন দিল্লি  তথ্যসূত্র  বহিঃসংযোগ   Delhi Metro Rail Corporation Ltd. (Official site)   Delhi Metro Annual Reports  বিষয়শ্রেণী:দিল্লি মেট্রো স্টেশন বিষয়শ্রেণী:দক্ষিণ পূর্ব দিল্লি জেলার রেলওয়ে স্টেশন
বুশৌ ৪ (অর্থাৎ- বাঁক) এক দাগবিশিষ্ট ছয়টি কাংজি বুশৌ চিহ্নের মধ্যে অন্যতম। কাংজি অভিধান অনুসারে ৩৩টি চিহ্নে বুশৌ ৪ ব্যবহার করা হয়। বুশৌ ৪ চীনা লিপির ভিত্তিভূমি হিসেবে পরিচিত ইয়োংজি বাফা (永字八法) বা ইয়োংয়ের আটটি নীতির একটি নীতি হিসেবে পরিচিত।  বুশৌ ৪ যুক্ত চিহ্নসমূহ  অতিরিক্ত দাগ  চিহ্ন ০   丿 乀  乁 ১   乂 乃 乄  ২   久 乆 乇 么 义 乊 之 乡   ৩   乌 乏 ৪   乍 乎 乐 ৫   丢 乑 （眾） 乒 乓 乔 ৬   乕 ৭   乖 ৮   乗 ৯   乘   আরো পড়ুন   Leyi Li: “Tracing the Roots of Chinese Characters: 500 Cases”. Beijing 1993,   বহিঃসংযোগ Unihan Database - U+4E3F  ০০৪
১৯৭১: ভেতরে বাইরে হল বাংলাদেশের স্বাধীনতা যুদ্ধের উপ-সর্বাধিনায়ক এ কে খন্দকার রচিত একটি মুক্তিযুদ্ধ ভিত্তিক গ্রন্থ। বইটিতে লেখক স্বাধীনতা যুদ্ধে উপপ্রধানের দায়িত্ব পালনকালে প্রত্যক্ষকৃত মুক্তিযুদ্ধের কিছু স্মৃতি তুলে ধরেছেন। বইটি প্রথম প্রকাশিত হয় ২০১৪ সালের আগস্ট মাসে। প্রকাশিত হওয়ার পর বইটিকে অনেকেই স্বাধীনতা যুদ্ধের একটি বিকৃত ইতিহাস হিসাবে উল্লেখ করেছেন।   সারসংক্ষেপ  এ কে খন্দকার মুক্তিযুদ্ধ চলাকালে বাংলাদেশ বাহিনীর ডেপুটি চীফ অব স্টাফ ছিলেন। ফলে তিনি যুদ্ধের নীতি নির্ধারণে অংশগ্রহণ করেছেন, সফলতা ও ব্যর্থতাগুলো খুব কাছ থেকে দেখেছেন এবং অনুভব করেছেন। বইটিতে তিনি তাঁর দেখা মুক্তিযুদ্ধের কিছু সফলতা, ব্যর্থতা ও সীমাবদ্ধতার মূল্যায়ন চিত্র ১৫টি অধ্যায়ে তুলে ধরেছেন।  সমালোচনা ২০১৪ সালে প্রকাশের পরপরই বইটির কিছু তথ্যের কারণে ইতিহাস বিকৃতির অভিযোগ এনে কেউ কেউ তাঁর সমালোচনা করেন। উক্ত গ্রন্থে তিনি লেখেন, শেখ মুজিব ৭ই মার্চ থেকে শুরু করে গ্রেপ্তারের আগ পর্যন্ত স্বাধীনতার কোনো ঘোষণা দিয়ে যান নি, কোনো লিখিত চিরকুট বা রেকর্ডকৃত কণ্ঠবার্তাও রেখে যান নি এবং পূর্বনির্ধারিত কোনো দিকনির্দেশনাও দিয়ে যান নি।  কিন্তু প্রকাশের পরপর সমসাময়িক আওয়ামী লীগ নেতৃবৃন্দর মাঝে এবং সংসদ অধিবেশনে এ নিয়ে ব্যাপক সমালোচনা হয় এবং লেখক ও বইটির বিরুদ্ধে রাজনৈতিক তথ্য বিকৃতির অভিযোগে মামলা করা হয়, এবং লেখক বইটির উক্ত অংশ ও তদসংশ্লিষ্ট আরও কিছু অংশ প্রত্যাহার করেন ও ২০১৯ সালের ১১ই আগস্ট এর জন্য আনুষ্ঠানিকভাবে শেখ মুজিবের ব্যাপারে ভুল তথ্য দেওয়ার জন্য জাতির নিকট ক্ষমা প্রার্থনা ঘোষণা করেন।   আরও দেখুন   বাংলাদেশের মুক্তিযুদ্ধ বিষয়ক বইয়ের তালিকা   তথ্যসূত্র    বহিঃসংযোগ     বিষয়শ্রেণী:বাংলাদেশের স্বাধীনতা যুদ্ধের বই বিষয়শ্রেণী:২০১৪-এর বই
উইলিয়াম ব্রমফিল্ড (২৪ জানুয়ারী ১৮৬৮ - ৩ জুন ১৯৫০)  একজন ইংরেজ ট্রেড ইউনিয়নবাদী এবং লেবার পার্টির রাজনীতিবিদ ছিলেন স্ট্যাফোর্ডশায়ারের লিক থেকে। তিনি ১৯১৮ থেকে ১৯৪৫ সালের মধ্যে চারটি বছর ব্যতীত সকলের জন্য শহরের সংসদ সদস্য (এমপি) ছিলেন।  ব্রমফিল্ড ১৯০০-এর দশকের গোড়ার দিকে স্থানীয় ট্রেড ইউনিয়ন আন্দোলনে বিশিষ্ট হয়ে ওঠে। উইলিয়াম স্টাবস শহরের প্রায় সমস্ত রেশম শ্রমিকদের ছোট ছোট ইউনিয়নের নেতা ছিলেন, কিন্তু তার বয়স বাড়ছিল এবং ১৯০৭ সালের মধ্যে, ব্রমফিল্ড তার কাছ থেকে অ্যামালগামেটেড সোসাইটি অফ উইন্ডার্স, ফিলার এবং ব্রেড মেকারস-এর সেক্রেটারি হিসাবে দায়িত্ব গ্রহণ করেছিলেন। অ্যামালগামেটেড সোসাইটি অফ সিল্ক স্পিনার্স অ্যান্ড থ্রোস্টারস, অ্যামালগামেটেড সোসাইটি অফ ফিমেল সিল্ক অপারেটিভস এবং লিক অ্যামালগামেটেড সোসাইটি অফ সিল্ক অ্যান্ড কটন ডায়ার। তিনি অ্যাসোসিয়েটেড ট্রিমিং উইভারস সোসাইটির সেক্রেটারি হিসাবে জেমস ককারসোলের স্থলাভিষিক্ত হন।  ১৯০৭ সালে, ব্রমফিল্ডের নেতৃত্বে সমস্ত ইউনিয়ন, সিল্ক পিকারসের অ্যামালগামেটেড সোসাইটি, এখনও স্টাবসের নেতৃত্বে, নতুন লিক টেক্সটাইল ফেডারেশনের সাথে সংযুক্ত। ফেডারেশনের সাধারণ সম্পাদক হওয়ার নির্বাচনে, ব্রমফিল্ড স্টাবসকে পরাজিত করেন। ১৯১৯ সালে, ইউনিয়নগুলি একত্রিত হয়ে টেক্সটাইল ওয়ার্কার্স অ্যান্ড কিন্ড্রেড ট্রেডস (ASTWKT) গঠন করে,  যার সদস্যপদ স্টাফোর্ডশায়ার এবং সাউথ চেশায়ারকে অন্তর্ভুক্ত করে,  এবং ব্রমফিল্ড এর সেক্রেটারি নির্বাচিত হন, ১৯৪২  পর্যন্ত দায়িত্ব পালন করেন।   তথ্যসূত্র    বহিঃসংযোগ      বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:যুক্তরাজ্যের সংসদ সদস্য ১৯২৯-১৯৩১ বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:যুক্তরাজ্যের সংসদ সদস্য ১৯২৩-১৯২৪ বিষয়শ্রেণী:যুক্তরাজ্যের সংসদ সদস্য ১৯২২-১৯২৩ বিষয়শ্রেণী:যুক্তরাজ্যের সংসদ সদস্য ১৯১৮-১৯২২ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:১৯৫০-এ মৃত্যু বিষয়শ্রেণী:১৮৬৮-এ জন্ম
ধিমাল হিমালয়ের পাদদেশের তরাই অঞ্চলে বসবাসকারী একটি ক্ষুদ্র জন-গোষ্ঠী। ধিমাল জন-গোষ্ঠীর মানুষেরা প্রধানত নেপালের মোরাঙ্গ ও ঝাপা জেলা এবং পশ্চিমবঙ্গের দার্জিলিং জেলায় বসবাস করেন। সমাজ বিজ্ঞানীরা মনে করেন ধিমাল একটি হারিয়ে যাওয়া জন-গোষ্ঠী।Regmi, Rishikeshab Raj (1993), "The Dhimal of Nepal at Crrosroad" in Raha and Khan eds. Polity, Political Process and Social Control in South Asia: The Tribal and Rural Population, New Delhi: Gyan Books  উনিশ শতকে, ঔপনিবেশিক ভারতের নৃবিজ্ঞান- সমীক্ষকেরা ধিমালকে একটি অনার্য জনজাতি হিসেবে শনাক্ত করেছিলেন। বর্তমানে ধিমালদের কিরাত জন গোষ্ঠীর একটি শাখা বলে মনে করা হয় । এঁদের সম্বন্ধে সেরকম কোনো গবেষণা হয়নি। হজসন, হান্টার, গেইট প্রমুখ ইংরেজ লেখক গণ এঁদের সম্পর্কে উল্লেখ করেছিলেন মাত্র । গেইট এর মতে, ধিমলেরা রাজবংশী সম্প্রদায় ভুক্ত ব্যতীত অন্য কিছু নয় । কতিপয় ঐতিহাসিকের অনুমান, ধীনালদের আদি নিবাস উত্তর এবং উত্তর-পূর্ব হিমালয়ের পাদদেশে। তাঁদের মতে, 'ধিমাল' শব্দটি 'হিমাল' শব্দেরই অপভ্রংশ। ঠিক কোন সময় থেকে উত্তরবঙ্গের ও নেপালের তরাই অঞ্চলে ধিমলেরা বসবাস করছে, তা অনুমান সাপেক্ষ । ধিমালদের নিজস্ব ভাষা রয়েছে । তবে, ধিমালদের ভাষা, মুখাবয়ব, ও দেহের আকৃতি দেখে এঁদের লিম্বু জনজাতির একটি ঘনিষ্ঠ শাখা বলে মনে করা যেতে পারে।  তরাই এর ধিমলেরা নিজেদেরকে রাই, লিম্বু, কোচ জাতির ঘনিষ্ঠ বলে মনে করেন । প্রথাগত ভাবে, ধিমলেরা প্রকৃতির উপাসক ধিমালদের উপাসনায়, কোনো মন্দির বা মূর্তি নেই. হজসন সাহেব, ধিমালদের ধর্মকে এক নিরাকার প্রাকৃতিক ধর্ম বলে উল্লেখ করেছিলেন ।Hodson, B. (1847) "Essay the First: On the Kocch, Bódo and Dhimál Tribes, in Three Parts", London: J. Thomas  ২০০১ সালের জনগণনা অনুযায়ী, নেপালে ১৯,৫৩৭ জন ধিমাল বাস করেন। নেপালের ঝাপা ও মোরাঙ্গ জেলার মোট ৭৫ টি গ্রামে ধিমাল জাতির মানুষ বাস করেন। ২০০১ সালে, ভারতের জনগণনায় মাত্র ৯৮১ জন ধিমাল ভাষী মানুষ পাওয়া গেছে । দার্জিলিং জেলার নকশালবাড়ী ও হাতীঘিসা অঞ্চলের ১৬টি গ্রামে এঁদের বাস।  ধিমালেরা মূলত কৃষক। পূর্বে, তাঁরা ঝুম চাষ করতেন। জঙ্গল কেটে বা পুড়িয়ে পরিষ্কার করে কোদালের সাহায্যে খাদ্য শস্য উৎপাদন করার এই প্রদ্ধতি এখন পুরোপুরি লুপ্ত। ধিমালদের প্রধান খাদ্য ভাত, পশু পাখির মাংস ও মাছ ।মৈত্র, মৃত্যুঞ্জয় (২০০১) "উত্তরবঙ্গের বিলুপ্তপ্রায় জনজাতি: ধীমল" in বিশ্বাস, রতন (সম্পা.) উত্তরবঙ্গের জাতি ও উপজাতি, কলকাতা: পুনশ্চ  সম্প্রতি, পশ্চিমবঙ্গে, ধিমালদের ও.বি.সি (অন্যান্য পিছিয়েপড়া জাতি) তালিকা ভুক্ত করা হয়েছে ।   পাদটীকা   বিষয়শ্রেণী:ভারতের জাতিগোষ্ঠী বিষয়শ্রেণী:নেপালের জাতিগোষ্ঠী বিষয়শ্রেণী:পশ্চিমবঙ্গের সামাজিক গোষ্ঠী
রিঙ্কি শেঠি হলেন একজন মার্কিন প্রযুক্তি নির্বাহী যিনি কতিপয় বড় কোম্পানিতে প্রধান তথ্য নিরাপত্তা কর্মকর্তা এবং তথ্য নিরাপত্তার ভাইস প্রেসিডেন্টের ভূমিকা পালন করেছেন।   শিক্ষা  শেঠি ২০০৬ থেকে ২০০৭ সাল পর্যন্ত ক্যাপেলা বিশ্ববিদ্যালয়ে পড়াশোনা করেন এবং তথ্য সুরক্ষায় স্নাতকোত্তর ডিগ্রি সম্পন্ন করেন এবং ২০০৪ সালে ইউসি ডেভিস থেকে কম্পিউটার সায়েন্স প্রকৌশলে স্নাতক ডিগ্রি সম্পন্ন করেন।    কর্মজীবন  শেঠি ২০১২-২০১৫ সাল পর্যন্ত ইনটুইটে পণ্য নিরাপত্তা পরিচালক হিসেবে কাজ করেছেন।  তিনি ২০১৫-২০১৮ সাল পর্যন্ত পালো অল্টো নেটওয়ার্কে ভিপি, নিরাপত্তা পরিচালক হিসেবে কাজ করেছেন।  তিনি আইবিএম এ অক্টোবর ২০১৮ থেকে এপ্রিল ২০১৯ পর্যন্ত তথ্য নিরাপত্তার ভাইস প্রেসিডেন্ট হিসেবে কাজ করেছেন।   শেঠি এপ্রিল ২০১৯ থেকে সেপ্টেম্বর ২০২০ পর্যন্ত রুব্রিকে প্রধান তথ্য নিরাপত্তা কর্মকর্তা হিসেবে দায়িত্ব পালন করেন      তথ্যসূত্র   বিষয়শ্রেণী:টুইটারের ব্যক্তি বিষয়শ্রেণী:কর্পোরেট নির্বাহী বিষয়শ্রেণী:২১শ শতাব্দীর মার্কিন ব্যবসায়ী বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সান ফ্রান্সিসকোর ব্যবসায়ী বিষয়শ্রেণী:মার্কিন কম্পিউটার বিশেষজ্ঞ
কুওয়ারিটোল (ইংরেজি:Kuwaritol), (অসমীয়া:কুঁৱৰীটোল) হল আসামের নগাঁও জেলায় অবস্থিত একটি শহর। এটি কলিয়াবর মহকুমায় অবস্থিত এবং কুওয়ারিটোল গ্রাম পঞ্চায়েত দ্বারা শাসিত হয়। শহরটি উপ-জেলা সদর দপ্তর কলিয়াবর থেকে প্রায় ৮ কিলোমিটার দূরে এবং জেলা সদর নগাঁও থেকে ৪০ কিলোমিটার দূরে অবস্থিত। কুওয়ারিটোল কলিয়াবর লোকসভা কেন্দ্রের অংশ।   ভূগোল  কুওয়ারিটোল সমুদ্রপৃষ্ঠ থেকে ৬৮ মিটার উচ্চতায় অবস্থিত। এটি নগাঁও জেলার কলিয়াবর সার্কেলে অবস্থিত। শহরটি কোলং নদীর তীরে অবস্থিত। কুওয়ারিটোল কেরিকাবাড়ী, জখলাবান্ধা টাউন, সরুভগিয়া এবং শাকমুঠি সহ আশেপাশের বেশ কয়েকটি গ্রাম দ্বারা বেষ্টিত।   পরিবহন  কুওয়ারিটোল সড়কপথে সু-সংযুক্ত এবং জাতীয় সড়ক ৩৭এ-তে অ্যাক্সেস রয়েছে, যা শহর থেকে শুরু হয় এবং ২৩ কিলোমিটার দূরে অবস্থিত তেজপুরের সাথে সংযোগ করে। শহরটি সরকারী এবং বেসরকারী বাস পরিষেবা দ্বারাও সংযুক্ত। কুওয়ারিটোলের নিকটতম রেলওয়ে স্টেশনগুলি হল জখলাবান্ধা রেলওয়ে স্টেশন এবং শিলঘাট টাউন রেলওয়ে স্টেশন।   জনসংখ্যা  ভারতের ২০১১ সালের আদমশুমারি অনুসারে, কুওয়ারিটোলের মোট জনসংখ্যা ২,৩৭৩ জন ৫৪৪টি পরিবারে বসবাস করে। এই গ্রামের সাক্ষরতার হার ৮৫.৮০%, যেখানে পুরুষ ৮৯.১২% এবং মহিলা ৮২.৪৩%। কুওয়ারিটোলের জনসংখ্যার ঘনত্ব প্রতি বর্গকিলোমিটারে ৬৫৩.৫ জন।  গ্রামটি মূলত অসমীয়া-ভাষী লোকদের দ্বারা অধ্যুষিত, অসমীয়া এবং বাংলা এই অঞ্চলে কথিত প্রাথমিক ভাষা।   শিক্ষা  কুওয়ারিটোল শহর এবং এর আশেপাশের এলাকার শিক্ষাগত চাহিদা পূরণ করে এমন বেশ কয়েকটি শিক্ষা প্রতিষ্ঠানে সজ্জিত। কুওয়ারিটোলের কয়েকটি বিশিষ্ট বিদ্যালয়ের মধ্যে রয়েছেঃ   কুওয়ারিতল উচ্চ মাধ্যমিক বিদ্যালয়  ৭৯১ নং কুওয়ারিটল এল.পি. স্কুল  শিশু বিদ্যাপীঠ উচ্চ বিদ্যালয়: কুয়ারীটোল  শঙ্করদেব শিশু নিকেতন  ভিনটেজ একাডেমি  পূবথরিয়া হাই স্কুল  মধ্য কলিয়াবর গার্লস হাই স্কুল ও এমই স্কুল  সর্দার বল্লভভাই প্যাটেল এমভি স্কুল  কলিয়াবর সিনিয়র সেকেন্ডারি স্কুল  ১০ নং নসত্র প্রাথমিক বিদ্যালয়  পূবথরিয়া এম.ভি. বিদ্যালয়  উচ্চ চতিয়াল এলপি স্কুল  কলিয়াবর শিশু নিকেতন  কুওয়ারিটোল হাতিগাঁও উচ্চ বিদ্যালয়  স্কুল ছাড়াও, কুওয়ারিতল এবং এর আশেপাশে কয়েকটি কলেজ এবং ইনস্টিটিউট রয়েছে। তাদের মধ্যে কয়েকটি হল:   কলিয়াবর কলেজ  কলিয়াবর বি.এড কলেজ, কুওয়ারিটোল  কে.জি. ইনস্টিটিউট  কলিয়াবর জুনিয়র কলেজ (সিনিয়র সেকেন্ডারি স্কুল)  পশ্চিম কলিয়াবর জুনিয়র কলেজ  কলিয়াবর গার্লস এইচ.এস. বিদ্যালয়  এই শিক্ষা প্রতিষ্ঠানগুলো কুয়ারিতলের একাডেমিক ল্যান্ডস্কেপ গঠনে গুরুত্বপূর্ণ ভূমিকা পালন করে এবং শহরের সার্বিক উন্নয়নে অবদান রাখে।   অর্থনীতি  কুওয়ারিটোলের অর্থনীতি মূলত কৃষিনির্ভর, কৃষিই এখানকার বাসিন্দাদের প্রধান পেশা। এই অঞ্চলের উর্বর মাটি এবং অনুকূল জলবায়ু ধান, সরিষা, শাকসবজি এবং ফলের মতো ফসল চাষে সহায়তা করে।  কুওয়ারিটোলে কৃষি ছাড়াও ক্ষুদ্র শিল্প ও ব্যবসা রয়েছে। এর মধ্যে রয়েছে মুদি দোকান, ছোট দোকান এবং পরিষেবা-ভিত্তিক প্রতিষ্ঠান যা স্থানীয় জনগণের দৈনন্দিন চাহিদা মেটায়।   দর্শনীয় স্থান  কুওয়ারিটোল এবং এর আশেপাশের এলাকাগুলি দর্শনার্থীদের জন্য কিছু আকর্ষণের প্রস্তাব দেয়। কিছু আকর্ষণীয় স্থান অন্তর্ভুক্ত:  ১. কোলং নদী: শহরটি কোলং নদীর তীরে অবস্থিত, একটি মনোরম দৃশ্য এবং বোটিং এবং মাছ ধরার সুযোগ প্রদান করে।  ২. কলিয়াবর নামঘর: কাছাকাছি কলিয়াবরে অবস্থিত, কলিয়াবর নামঘর অসমীয়া সংস্কৃতি এবং বৈষ্ণব ধর্মের অনুসারীদের জন্য একটি বিশিষ্ট ধর্মীয় স্থান।  ৩. ঐতিহাসিক স্থান: প্রাচীন বুঢ়া সত্র সহ নিকটবর্তী জখলাবান্ধা শহরে ঐতিহাসিক স্থান এবং স্মৃতিস্তম্ভ রয়েছে, যা একটি উল্লেখযোগ্য বৈষ্ণব মঠ। তথ্যসূত্র  বহিঃসংযোগ  বিষয়শ্রেণী:আসামের শহর ও নগর
এটি উত্তর সাইপ্রাসের সংবাদপত্রগুলির একটি তালিকা । উত্তর সাইপ্রাসে প্রতিদিন যে দৈনিক পত্রিকাগুলি বের হয় তাদের সবই তুর্কি ভাষার সংবাদপত্র। কিব্রিস এখন পর্যন্ত সবচেয়ে বেশি প্রচারিত সংবাদপত্র। Tümerkan, Mete. “KKTC MEDYASI”  (Prime Ministry of Turkey) Retrieved 2011-04-23KIBRIS, en çok okunan gazete  (Kıbrıs) Retrieved 2011-04-23. মার্কিন পররাষ্ট্র দফতর ২০০২ সালে জানিয়েছিল যে বিরোধী সংবাদপত্রগুলি প্রায়শই সরকারের সমালোচনা করত। 2002 Report on Human Rights in Cyprus, U.S. Department of State, retrieved on April 21, 2011.   দৈনন্দিন    আফ্রিকা  দিয়ালগ  কিব্রিস  কিব্রিস পোসটাসি  স্টার কিব্রিস  ইয়েনি ডেজেন  হাভাদিস  ইয়েনি বাকিস   সাপ্তাহিক    সাইপ্রাস অবজার্ভার  সাইপ্রাস টুডে  স্টার ইন্টারন্যাশনাল  ইয়েনিচাগ   অনলাইন    গ্যাজেদাকিব্রিস  তাবেলা (যুব-নেতৃত্বাধীন এবং সাপ্তাহিক)   আরো দেখুন    সংবাদপত্রের তালিকা  সাইপ্রাস মিডিয়া  জিলিগার্তি   তথ্যসূত্র    আরো পড়ুন   টিআরএনসি জনসংযোগ বিভাগ  বিষয়শ্রেণী:দেশ অনুযায়ী সংবাদপত্রের তালিকা *
জীবন তৃষ্ণা হল একটি জনপ্রিয় বাংলা চলচ্চিত্র যা পরিচালনা করেন অসিত সেন। এই চলচ্চিত্রটি ২৫ ডিসেম্বর ১৯৫৭ সালে বাদল পিকচার্স ব্যানারে মুক্তি পেয়েছিল এবং সংগীত পরিচালনা করেছেন ভূপেন হাজারিকা। এই চলচ্চিত্রটির মুখ্য চরিত্রে অভিনয় করেন উত্তম কুমার,সুচিত্রা সেন , তরুণ কুমার, পাহাড়ী সান্যাল এবং বিকাশ রায়।  কাহিনী  শ্রেষ্ঠাংশে  চন্দ্রাবতী দেবী   উত্তম কুমার  সুচিত্রা সেন  তরুণ কুমার  পাহাড়ী সান্যাল  বিকাশ রায়  দিপ্তি রায়  জহর গাঙ্গুলি  ভানু বন্দ্যোপাধ্যায়  তথ্যসূত্র  বহিঃসংযোগ    বিষয়শ্রেণী:১৯৫৭-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৫০-এর দশকের বাংলা ভাষার চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র
left|100px -নেপোলিয়ন বোনাপার্ট  নেপোলিয়ন বোনাপার্ট (১৫ই আগস্ট, ১৭৬৯; এজাক্সিউ, করসিকা - ৫ই মে, ১৮২১; সেন্ট হেলেনা) ছিলেন ফরাসী বিপ্লবের সময়কার একজন জেনারেল। তিনি ফরাসী প্রজাতন্ত্রের প্রথম কনসল ( First Consul ) ছিলেন। তিনি নেপোলিয়ন ১ নামে ১১ নভেম্বর, ১৭৯৯ থেকে ৬ এপ্রিল ১৮১৪ পর্যন্ত ফ্রান্সের সম্রাট ছিলেন এবং পুনরায় ১৮১৫ সালের ২০ মার্চ থেকে ২২ জুন পর্যন্ত স্বল্প সময়ের জন্য ফ্রান্সের সম্রাট ছিলেন। তিনি ইতালির রাজাও ছিলেন। এছাড়া তিনি সুইস কনফেডারেশনের মধ্যস্থাকারী এবং কনফেডারেশন অফ রাইনের রক্ষকও ছিলেন।